               IL-KUMMISSJONI EWROPEA
            Brussell, 27.7.2017
            COM(2017) 389 final
            2017/0178(NLE)
            Proposta għal
            DEĊIŻJONI TAL-KUNSILL
            dwar l-iffirmar tal-Ftehim bejn l-Unjoni Ewropea u r-Repubblika ta’ Mauritius li jemenda l-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir

               MEMORANDUM TA’ SPJEGAZZJONI

               1.KUNTEST TAL-PROPOSTA

               Ir-Regolament (UE) Nru 610/2013 tas-26 ta' Ġunju 2013
                  1
                (minn issa 'l quddiem: l-emenda tal-SBC) emendat il-Konvenzjoni li timplimenta l-Ftehim ta' Schengen
                  2
                (CISA), ir-Regolament (KE) Nru 562/2006
                  3
                (Kodiċi tal-Fruntieri ta' Schengen [SBC]) u r-Regolament (KE) Nru 810/2009
                  4
                (il-Kodiċi dwar il-Viża) u – fost l-oħrajn – iddefinixxa mill-ġdid il-kunċett ta' "soġġorn qasir" għal ċittadini ta' pajjiż terz fiż-żona Schengen. Mit-18 ta' Ottubru 2013, iċ-ċittadini ta' pajjiżi terzi – irrispettivament minn jekk għandhomx bżonn viża jew humiex eżenti – li biħsiebhom jivvjaġġaw lejn iż-żona Schengen għal soġġorn qasir, it-tul massimu tas-soġġorn awtorizzat huwa definit bħala "90 jum fi kwalunkwe perjodu ta' 180 jum". Kuntrarju għad-definizzjoni li kienet fis-seħħ sat-18 ta' Ottubru 2013 (tliet xhur matul perjodu ta' sitt xhur mid-data tal-ewwel dħul), il-kunċett il-ġdid huwa aktar preċiż billi jistipula t-tul ta' żmien fi ġranet, minflok f'xhur. Barra minn hekk, it-terminu "mid-data tal-ewwel dħul" li wassal għal bosta inċertezzi u mistoqsijiet tneħħa mid-definizzjoni.

               L-emenda tal-SBC introduċiet il-bidliet kollha meħtieġa fl-acquis tal-UE dwar il-viża u l-fruntieri, i.e. iċ-CISA, l-SBC, il-Kodiċi dwar il-Viża u r-Regolament (KE) Nru 539/2001
                  5
               . Madankollu, il-kunċett tas-soġġorn qasir huwa mnaqqax ukoll fil-ftehimiet internazzjonali li ġew konklużi mill-Unjoni Ewropea. Il-ftehimiet ta' eżenzjoni mill-viża li ġew konklużi ma' Antigua u Barbuda
                  6
               , il-Bahamas
                  7
               , Barbados
                  8
               , il-Brażil
                  9
               , Mauritius
                  10
               , Saint Kitts u Nevis
                  11
                u s-Seychelles
                  12
                għadhom jirreferu għad-definizzjoni l-antika ("tliet xhur matul perjodu ta' sitt xhur wara d-data tal-ewwel dħul"
                  13
               ) meta jiddefinixxu t-tul tas-soġġorn mingħajr viża.

               Fis-16 ta’ Lulju 2014, il-Kummissjoni adottat rakkomandazzjoni għal Deċiżjoni tal-Kunsill dwar l-awtorizzazzjoni tal-ftuħ ta’ negozjati għall-emendar tal-ftehim dwar l-eżenzjoni mill-viża għal soġġorn qasir, bejn l-Unjoni Ewropea u l-pajjiżi fuq imsemmija
                  14
               , li l-Kunsill adotta fid-9 ta’ Ottubru 2014
                  15
               . L-għan kien li tiġi implimentata d-definizzjoni l-ġdida ta’ soġġorn qasir fir-rigward ta’ dawn is-seba’ pajjiżi, kif  previst mill-emenda tal-SBC. Barra minn hekk, id-definizzjoni ta’ “soġġorn qasir” fil-ftehimiet ta’ eżenzjoni mill-viża f’termini ta’ ġranet milli f’termini ta’ xhur hija inqas kumplessa biex tiġi vverifikata u kkalkulata permezz ta’ mezzi elettroniċi/informatiċi, u għalhekk hija iktar xierqa għal sistemi ċentralizzati tal-ġestjoni tal-fruntieri, bħas-sistema proposta ta’ Dħul/Ħruġ (EES)
                  16
               .

               Wara l-awtorizzazzjoni tal-Kunsill, il-Kummissjoni bdiet negozjati biex temenda il-ftehim dwar l-eżenzjoni mill-viża mas-seba’ pajjiżi (Antigua u Barbuda, il-Bahamas, Barbados, il-Brażil, Mauritius, Saint Kitts u Nevis u s-Seychelles).

               In-negozjati mar-Repubblika ta’ Mauritius ġew iffinalizzati b’suċċess permezz tal-inizjalar tal-ftehim emendatorju fil-11 ta’ Novembru 2016. Iż-żewġ partijiet ftehmu li jadottaw definizzjoni ġdida ta’ “soġġorn qasir” matul il-ftehim dwar l-eżenzjoni mill-viża bejn l-UE u Mauritius. Barra minn hekk, il-ftehim jimplika modifika ta’ xi dettalji tekniċi (ara iktar ’l isfel), iżda l-emendi kollha mhumiex sinifikanti mill-aspett ta' vjaġġatur.

                  Is-sitwazzjoni speċifika tar-Renju Unit u tal-Irlanda hija riflessa fil-preambolu tal-ftehim.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-ftehim jobbliga l-approvazzjoni taż-żewġ partijiet kontraenti f'konformità mal-proċeduri rispettivi tagħhom. Min-naħa tal-Unjoni, dan jobbliga d-deċiżjonijiet tal-Kunsill dwar l-iffirmar u l-konklużjoni tal-ftehim.

               Din il-proposta hija ppreżentata lill-Kunsill sabiex tawtorizza l-iffirmar tal-Ftehim biex jiġi emendat il-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir.

               Il-ftehim jiżgura koerenza legali, kif ukoll armonizzazzjoni fost l-Istati Membri, billi jaderixxi mad-definizzjoni l-ġdida ta' soġġorn qasir kif previst mill-emenda tal-SBC, li jipprovdi interpretazzjoni ċara ta' "soġġorn qasir".

               Il-bażi ġuridika għal din il-proposta hija l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (it-TFUE), flimkien mal-Artikolu 218 tiegħu.

               L-Unjoni ma għandha ebda setgħa temenda l-ftehimiet dwar l-eżenzjoni mill-viża li jorbtu lill-erba' pajjiżi li huma assoċjati mal-implimentazzjoni tal-acquista' Schengen, inkluża l-politika komuni dwar il-viżi. Sabiex jiġi żgurat approċċ armonizzat u implimentazzjoni tad-dispożizzjonijiet tat-tul tas-soġġorn awtorizzat fiż-żona Schengen, dikjarazzjoni konġunta tinsab inkluża fil-ftehim, li tiddikjara x-xewqa għal Mauritius, min-naħa l-waħda, u l-Iżlanda, Liechtenstein, in-Norveġja u l-Iżvizzera, min-naħa l-oħra, li jimmodifikaw b'dan il-mod il-ftehimiet dwar l-eżenzjoni tal-viża bilaterali attwali.

               •Sussidjarjetà (għall-kompetenza mhux esklużiva)

               Jekk waħda mill-partijiet kontraenti għall-ftehim internazzjonali tkun l-Unjoni Ewropea, imbagħad kwalunkwe emenda ta' ftehim bħal dan ma tistax tiġi implimentata legalment mill-Istati Membri infushom. Il-ftehim dwar l-eżenzjoni mir-rekwiżit ta' viża ma' Mauritius ġie konkluż mill-Unjoni Ewropea. Għalhekk, jeħtieġ azzjoni fil-livell tal-Unjoni.

               Barra minn hekk, il-konklużjoni tal-ftehimiet dwar l-eżenzjoni mir-rekwiżit ta' viża mill-Istati Membri jaffettwa l-acquis tal-Unjoni fil-qasam tal-viżi (l-Artikolu 3(2) TFUE).

               •Proporzjonalità

               Il-proposta attwali ma tmurx lil hinn minn dak li hu meħtieġ biex jinkiseb l-objettiv segwit, jiġifieri l-modifika tal-ftehim attwali dwar l-eżenzjoni mir-rekwiżit ta' viża bejn Mauritius u l-Unjoni.

               3.IMPLIKAZZJONIJIET GĦALL-BAĠIT

               Din il-proposta ma tinvolvix spejjeż addizzjonali għall-baġit tal-UE.

               4. RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

               Fid-9 ta' Ottubru 2014, il-Kunsill adotta direttivi ta' negozjati li awtorizzaw lill-Kummissjoni biex tiftaħ negozjati mar-Repubblika ta’ Mauritius biex temenda l-ftehim dwar l-eżenzjoni mir-rekwiżit ta' viża bejn iż-żewġ partijiet. L-Istati Membri ġew infurmati dwar il-progress tan-negozjati f'laqgħat tal-Grupp ta' Ħidma dwar il-Viża.

               5.ELEMENTI OĦRAJN

               •Ir-Riżultat tan-negozjati

                  Il-Kummissjoni tikkunsidra li ntlaħqu l-għanijiet stabbiliti mill-Kunsill fid-direttivi ta’ negozjati tiegħu u li l-abbozz tal-ftehim hu aċċettabbli għall-Unjoni.

                  Il-kontenut finali tiegħu jista’ jitqassar kif ġej:

                  a. Id-durata tas-soġġorn

                  Il-ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini tar-Repubblika ta’ Mauritius meta jivvjaġġaw lejn il-Parti Kontraenti l-oħra għal perjodu massimu ta' 90 jum fi kwalunkwe perjodu ta' 180 jum (minflok perjodu massimu ta' tliet xhur matul il-perjodu ta' sitt xhur wara d-data tal-ewwel dħul). Id-definizzjoni l-ġdida hija applikata fil-ftehim kollu bejn l-Unjoni Ewropea u r-Repubblika ta’ Mauritius dwar l-eżenzjoni mill-viża għal soġġorn qasir.

                  b. Dispożizzjoni finali – sospensjoni tal-ftehim (l-Artikolu 8(4))

               Il-ftehim jimmodifika l-aħħar sentenza tal-Artikolu 8(4) bil-mod li ġej: "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni." Billi l-kliem "u għandha tneħħi dik is-sospensjoni" jiżdiedu mat-test attwali, il-ftehim emendat jiċċara li sospensjoni tal-eżenzjoni mir-rekwiżit ta' viża għandha fil-fatt titneħħa jekk ir-raġunijiet li wasslu għas-sospensjoni jisparixxu. Dwar dan il-punt, l-emenda tallinja l-kliem tal-ftehim dwar l-eżenzjoni mill-viża ma' Mauritius ma' dak tal-ftehimiet l-oħra kollha dwar l-eżenzjoni mill-viża ffirmati mill-Unjoni fl-2015 u l-2016. Fl-14 ta' Ġunju 2016, il-Grupp ta' Ħidma dwar il-Viża ġie kkonsultat dwar din l-emenda u l-ebda Stat Membru ma qajjem xi oġġezzjoni.

                  c. “Komunità” tiġi sostituta b’ “Unjoni”

                  Mid-dħul fis-seħħ tat-Trattat ta’ Lisbona, fl-1 ta’ Diċembru 2009, l-Unjoni Ewropea waħedha akkwistat personalità legali kkonsolidata. Madankollu, il-“Komunità Ewropea” għadha minquxa fi ftehimiet internazzjonali li kienu daħlu fis-seħħ qabel it-Trattat ta’ Lisbona, bħalma hu l-każ tal-Ftehim bejn il-Komunità Ewropea u r-Repubblika ta’ Mauritius fejn tidħol l-eżenzjoni għal soġġorn qasir. Il-ftehim ta’ emenda għalhekk jissostitwixxi “Komunità” b’”Unjoni” fil-ftehim kollu dwar l-eżenzjoni mill-viża.

                  d. Dikjarazzjonijiet Konġunti

                  Żewġ dikjarazzjonijiet konġunti huma mehmuża mal-ftehim:

                  - Dwar l-interpretazzjoni tad-90 jum fi kwalunkwe perjodu ta’ 180 jum, kif ukoll;

                  - Dwar l-Iżlanda, in-Norveġja, l-Isvizzera u l-Liechtenstein.

                  e. Dħul fis-seħħ

                  Il-ftehim għandu jidħol fis-seħħ fl-ewwel jum tas-sitt xahar wara d-data ta’ meta l-aħħar Parti Kontraenti tkun innotifikat lill-oħra li tlestew il-proċeduri ta’ ratifika. Sabiex tiġi żgurata ċ-ċertezza legali u l-vjaġġaturi jkunu jistgħu jifhmu l-liġi u josservawha, huwa meħtieġ li jkun hemm perjodu ta’ tranżizzjoni twil biżżejjed. Hekk kif titlesta r-ratifika tal-ftehim, il-perjodu ta’ sitt xhur jippermetti lill-vjaġġaturi biex jaslu sa tmiem is-soġġorni qosra li għadhom kollha kemm huma kkalkulati taħt id-definizzjoni l-qadima, qabel ma tidħol fis-seħħ id-definizzjoni l-ġdida dwar is-soġġorn qasir u l-perjodu ta’ referenza ta’ 180 jum li jirreferi għall-passat.

                  Id-dispożizzjoniijiet l-oħra kollha tal-Ftehim eżistenti bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir jibqgħu bla mittiefsa mill-Ftehim ta’ emenda, inkluż l-ambitu territorjali.

               6.KONKLUŻJONI

               Fid-dawl tar-riżultati ta' hawn fuq, il-Kummissjoni tipproponi li l-Kunsill jiddeċiedi li l-ftehim jiġi ffirmat f’isem l-Unjoni u tawtorizza lill-President tal-Kunsill biex jaħtar lill-persuna/i bis-setgħa dovuta li tiffirma/jiffirmaw f’isem l-Unjoni.

               2017/0178 (NLE)

               Proposta għal

               DEĊIŻJONI TAL-KUNSILL

               dwar l-iffirmar tal-Ftehim bejn l-Unjoni Ewropea u r-Repubblika ta’ Mauritius li jemenda l-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Bid-Deċiżjoni tat-30 ta’ Novembru 2009, il-Kunsill ikkonkluda l-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir. Il-Ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta’ Mauritius meta jivvjaġġaw lejn it-territorju tal-Parti Kontraenti l-oħra “għal perjodu massimu ta’ tliet xhur matul perjodu ta’ sitt xhur”.

               (2)Ir-Regolament (UE) Nru 610/2013 tal-Parlament Ewropew u tal-Kunsill
                  17
                daħħal bidliet orizzontali fl-acquis tal-Unjoni dwar il-viża u l-fruntieri u ddefinixxa soġġorn qasir bħala massimu ta’ 90 jum fi kwalunkwe perjodu ta’ 180 jum.

               (3)Huwa neċessarju li dan il-Ftehim bejn l-Unjoni u r-Repubblika ta’ Mauritius dwar l-eżenzjoni mill-viża għal soġġorn qasir jinkorpora din id-definizzjoni l-ġdida sabiex jarmonizza bis-sħiħ ir-reġim ta’ soġġorn qasir tal-Unjoni.

               (4)Fid-9 ta' Ottubru 2014, il-Kunsill adotta Deċiżjoni li tawtorizza lill-Kummissjoni biex tiftaħ in-negozjati dwar Ftehim biex jiġi emendat il-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir (il-“Ftehim”).

               (5)In-negozjati mar-Repubblika ta’ Mauritius dwar il-Ftehim ġew iffinalizzat b’suċċess bl-inizjalar tagħhom, permezz ta’ Skambju ta’ Ittri, fil-11 ta’ Novembru 2016 min-Negozjaturi Ewlenin tal-Unjoni u tar-Repubblika ta’ Mauritius.

               (6)Il-Ftehim għandu jiġi ffirmat u d-dikjarazzjonijiet mehmuża mal-Ftehim għandhom jiġu approvati f'isem l-Unjoni.

               (7)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit ma jiħux sehem, f’konformità mad-Deċiżjoni tal-Kunsill 2000/365/KE
                  18
               . Għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (8)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda ma tiħux sehem, f’konformità mad-Deċiżjoni tal-Kunsill 2002/192/KE
                  19
               . Għaldaqstant l-Irlanda mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

               ADOTTA DIN ID-DEĊIŻJONI:

               Artikolu 1

               L-iffirmar, f'isem l-Unjoni tal-Ftehim bejn l-Unjoni Ewropea u r-Repubblika ta’ Mauritius li jemenda l-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir (il-”Ftehim”) huwa b’dan awtorizzat, suġġett għall-konklużjoni tal-Ftehim.

               It-test tal-Ftehim huwa mehmuż ma' din id-Deċiżjoni.

               Artikolu 2

               Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.

               Artikolu 3

               Il-President tal-Kunsill huwa b'dan awtorizzat li jinnomina l-persuna jew persuni bis-setgħa li jiffirmaw il-Ftehim f'isem l-Unjoni.

               Artikolu 4

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 182, 29.06.2013, p. 1.

                     (2)
                  ĠU L 239, 22.09.2000, p. 19.

                     (3)
                  ĠU L 105, 13.4.2006, p. 1.

                     (4)
                  ĠU L 243, 15.9.2009, p.1.

                     (5)
                  ĠU L 081, 21.3.2001, p.1.

                     (6)
                  ĠU L 169, 30.6.2009, p.3.

                     (7)
                  ĠU L 169, 30.6.2009, p. 24.

                     (8)
                  ĠU L 169, 30.6.2009, p. 10.

                     (9)
                  L-UE kkonkludiet żewġ ftehimiet mal-Brażil. Wieħed għal detenturi ta' passaporti ordinarji (ĠU L 255, 21.9.2012, p. 4) u wieħed separat għal detenturi ta' passaporti diplomatiċi, passaporti ta' servizz u passaporti uffiċjali (ĠU L 66, 12.3.2011, p. 2).

                     (10)
                  ĠU L 169, 30.6.2009, p. 17.

                     (11)
                  ĠU L 169, 30.6.2009, p. 38.

                     (12)
                  ĠU L 169, 30.6.2009, p. 31.

                     (13)
                  Cf. "Skop" u "Tul tas-soġġorn" fil-ftehimiet.

                     (14)
                  COM(2014)468 final.

                     (15)
                  Deċiżjoni tal-Kunsill li tawtorizza lill-Kummissjoni biex tiftaħ negozjati għall-emenda tal-ftehimiet dwar l-eżenzjoni mill-viża għal soġġorn qasir, konklużi bejn l-Unjoni Ewropea/il-Komunità Ewropea u Antigua u Barbuda, il-Commonwealth tal-Bahamas, Barbados, ir-Repubblika Federattiva tal-Brażil, ir-Repubblika tal-Mauritius, il-Federazzjoni ta’ Saint Kitts u Nevis u r-Repubblika tas-Seychelles, adottat mill-Kunsill fid-09.10.2014.

                     (16)
                  COM (2016)194 final.

                     (17)
                  Ir-Regolament (UE) Nru 610/2013 tal-Parlament Ewropew u tal-Kunsill tas-26 ta' Ġunju 2013 li jemenda r-Regolament (KE) Nru 562/2006 tal-Parlament Ewropew u tal-Kunsill li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal- fruntiera (Kodiċi tal-Fruntieri ta' Schengen), il-Konvenzjoni li timplimenta l-Ftehim ta' Schengen, ir-Regolamenti tal-Kunsill (KE) Nru 1683/95 u Nru 539/2001, u r-Regolamenti (KE) Nru 767/2008 u Nru 810/2009 tal-Parlament Ewropew u tal-Kunsill, ĠU L 182, 29.06.2013, p. 1.

                     (18)
                  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

                     (19)
                  Id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (ĠU L 64, 7.3.2002, p. 20).

    ---documentbreak---

               IL-KUMMISSJONI EWROPEA
            Brussell, 27.7.2017
            COM(2017) 389 final
            ANNESSI
            tal-
            Proposta għal Deċiżjoni tal-Kunsill
            dwar l-iffirmar tal-Ftehim bejn l-Unjoni Ewropea u r-Repubblika ta’ Mauritius li jemenda l-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir

               ANNESSI

               tal-

               Proposta għal Deċiżjoni tal-Kunsill

               dwar l-iffirmar tal-Ftehim bejn l-Unjoni Ewropea u r-Repubblika ta’ Mauritius li jemenda l-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir

               FTEHIM

               bejn l-Unjoni Ewropea u r-Repubblika ta’ Mauritius li jemenda l-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir

               L-UNJONI EWROPEA,

               min-naħa l-waħda, u

               IR-REPUBBLIKA TA’ MAURITIUS (minn hawn ‘il quddiem imsejħa “Mauritius”),

               min-naħa l-oħra,

               minn hawn 'il quddiem flimkien imsejħin il-“Partijiet Kontraenti”,

               WARA LI KKUNSIDRAW il-Ftehim bejn il-Komunità Ewropea u r-Repubblika ta’ Mauritius dwar l-eżenzjoni mill-viża għal soġġorn qasir (minn hawn ’il quddiem imsejjaħ “il-Ftehim”) li daħal fis-seħħ fl-1 ta’ Marzu 2010,

               FILWAQT LI JAFFERMAW l-importanza tal-iffaċilitar ta’ kuntatti bejn il-persuni,

               FILWAQT LI JIEĦDU NOTA li l-Ftehim jaħdem għas-sodisfazzjon taċ-ċittadini tal-Partijiet Kontraenti,

               FILWAQT LI JQISU li d-definizzjoni ta’ soġġorn qasir fornuta mill-Ftehim (tliet xhur tul perjodu ta’ sitt xhur mid-data tal-ewwel dħul) mhix preċiża biżżejjed u b’mod partikolari, il-kunċett ta’ “id-data tal-ewwel dħul” jista’ jagħti lok għal inċertezzi u mistoqsijiet,

               FILWAQT LI JITQIES li r-Regolament (UE) Nru 610/2013 tas-26 ta’ Ġunju 2013 introduċa bidliet orizzontali fl-acquistal-UE dwar il-viża “interna” u l-fruntieri u ddefinixxa soġġorn qasir bħala “90 jum fi kwalunkwe perjodu ta’ 180 jum”,

               FILWAQT LI TITQIES li s-Sistema ta’ Dħul/Ħruġ li għandha tiġi stabbilita mill-Unjoni Ewropea tirrikjedi l-użu ta’ definizzjoni uniformi u ċara ta’ soġġorn qasir li hija applikabbli għaċ-ċittadini kollha tal-pajjiżi terzi,

               FILWAQT LI JIXTIEQU jiżguraw il-fluss bla xkiel ta’ vjaġġaturi fil-punti ta' qsim tal-fruntiera tal-Partijiet Kontraenti,

               FILWAQT LI JIRRIAFFIRMAW li l-Ftehim ikopri ċ-ċittadini tal-Istati Membri kollha tal-Unjoni Ewropea bl-eċċezzjoni ta’ dawk tar-Renju Unit u tal-Irlanda,

               FILWAQT LI JQISU l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, annessi mat-Trattat tal-Unjoni Ewropea u mat-Trattat dwar il-Funzjonament tal-Unjoni Ewropea, u jikkonfermaw li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,

               FTIEHMU KIF ĠEJ:

               Artikolu 1

               Il-Ftehim għandu jiġi emendat f’konformità skont id-dispożizzjonijiet ta’ dan l-Artikolu:

               (1)Fit-titolu u fl-Artikli 3(5), 6(1) u 8(7), il-kelma “Komunità” se tiġi sostituta bil-kelma “Unjoni”.

               (2)Fl-Artikolu 1, il-kliem "tliet xhur matul perjodu ta’ sitt xhur" huma sostitwiti bil-kliem "90 jum waqt kwalunkwe perjodu ta' 180 jum".

               (3)L-Artikolu 4(1) għandu jinbidel b'dan li ġej:

               “Iċ-ċittadini tal-Unjoni Ewropea jistgħu jibqgħu fit-territorju ta’ Mauritius għal perjodu massimu ta’ 90 jum fi kwalunkwe perjodu ta’ 180 jum.”

               (4)L-Artikolu 4(2) għandu jinbidel b'dan li ġej:

               “Iċ-ċittadini ta’ Mauritius jistgħu joqogħdu fit-territorju tal-Istati Membri li japplikaw bis-sħiħ l-acquis ta’ Schengen, għal perjodu massimu ta’ 90 jum fi kwalunkwe perjodu ta’ 180 jum. Dak il-perjodu jiġi kkalkulat indipendentement minn kwalunkwe soġġorn fi Stat Membru li għadu ma japplikax l-acquis ta' Schengen fl-intier tiegħu.

               Iċ-ċittadini ta' Mauritius jistgħu jibqgħu għal perijodu massimu ta' 90 jum fi kwalunkwe perijodu ta' 180 jum fit-territorju ta' kull Stat Membru li għadu ma japplikax l-acquis ta' Schengen fl-intier tiegħu, irrispettivament mill-perijodu tas-soġġorn kkalkulat għat-territorju tal-Istati Membri li japplikaw l-acquis ta' Schengen fl-intier tiegħu.”

               (5)Fl-Artikolu 4(3), il-kelmiet “tliet xhur” jinbidlu mill-kelmiet “90 jum” u l-kelma “Komunità” tinbidel mill-kelma “Unjoni”.

               (6)L-aħħar sentenza tal-Artikolu 8(4) tinbidel b’dan li ġej:

               "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni."

               Artikolu 2

               Dan il-Ftehim għandu jiġi rratifikat jew approvat mill-Partijiet Kontraenti skont il-proċeduri rispettivi tagħhom u jidħol fis-seħħ fl-ewwel jum tas-sitt xahar wara d-data li fiha l-aħħar Parti tinnotifika lill-oħra li l-proċeduri msemmija hawn fuq ikunu tlestew.

               Magħmul fi […]fil-[…] jum ta’ […] fis-sena elfejn u sbatax b'duplikat bl-ilsien Bulgaru, Kroat, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol u Svediż, b’kull test ikun ugwalment awtentiku.

               Għall-Unjoni Ewropea

               Għar-Repubblika ta’ Mauritius

               DIKJARAZZJONI KONĠUNTA LI TIKKONĊERNA L-IŻLANDA, IN-NORVEĠJA, L-IŻVIZZERA U L-LIECHTENSTEIN

               Huwa mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u Mauritius, min-naħa l-oħra, jimmodifikaw, mingħajr dewmien, il-ftehimiet bilaterali dwar l-eżenzjoni mill-viża għal soġġorn qasir f'konformità mat-termini ta' dan il-Ftehim.

               Dikjarazzjoni Konġunta dwar l-interpretazzjoni tad-90 jum fi kwalunkwe perjodu ta’ 180 jum

               Il-Partijiet Kontraenti jaqblu li l-perjodu massimu ta’ 90 jum fi kwalunkwe perjodu ta’ 180 jum kif ipprovdut mill-Artikolu 4 ta’ dan il-Ftehim ifisser jew soġġorn kontinwu jew bosta soġġorni konsekuttivi, li t-tul ta’ żmien tagħhom ma jaqbiżx id-90 jum fi kwalunkwe perjodu ta’ 180 jum b’kollox.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi titqies b'lura kull ġurnata tas-soġġorn fl-aħħar perijodu ta' 180 jum, sabiex jiġi vverifikat jekk l-obbligu tad-90 jum fi kwalunkwe perjodu ta' 180 jum ikunx baqa' jiġi ssodisfat. Fost oħrajn, dan ifisser li assenza għal perjodu mhux interrott ta’ 90 jum tippermetti li jkun hemm soġġorn ġdid ta' mhux aktar minn 90 jum.

               ________


Avviż Legali Importanti

|

52009PC0067

Proposta għal Deċiżjoni tal-Parlament Ewropew u l-Kunsill li temenda d-Deċiżjoni Nru 573/2007/KE li tistabbilixxi l-Fond Ewropew għar-Refuġjati għall-perijodu mill-2008 sal-2013 dwar it-tneħħija tal-finanzjament ta' ċerti azzjonijiet Komunitarji u l-bidla tal-limiti għall-finanzjament tagħhom  /* KUMM/2009/0067 finali - COD 2009/0026 */

	[pic] | KUMMISSJONI TAL-KOMUNITAJIET EWROPEJ |Brussel 18.2.2009KUMM(2009) 67 finali2009/0026 (COD)Proposta għalDEĊIŻJONI TAL-PARLAMENT EWROPEW U L-KUNSILLli temenda d-Deċiżjoni Nru 573/2007/KE li tistabbilixxi l-Fond Ewropew għar-Refuġjati għall-perijodu mill-2008 sal-2013 dwar it-tneħħija tal-finanzjament ta' ċerti azzjonijiet Komunitarji u l-bidla tal-limiti għall-finanzjament tagħhomMEMORANDUM TA’ SPJEGAZZJONI-  Ir-raġunijiet għall-proposta u l-għanijiet tagħhaL-għan ta' din il-proposta hu li tadatta d-Deċiżjoni li tistabbilixxi l-Fond Ewropew għar-Refuġjati, b'kunsiderazzjoni tal-ħolqien u l-implimentazzjoni tal-Uffiċċju ta’ Appoġġ Ewropew fil-qasam tal-Ażil, li fil-mandat tiegħu ser ikun responsabbli għal ċerti operazzjonijiet li sal-lum kienu ffinanzjati mill-Fond.-  L-isfond ġenerali: l-isfidi l-ġodda fil-politika dwar l-ażil u l-ħolqien tal-Uffiċċju ta’ Appoġġ Ewropew fil-qasam tal-AżilIl-Fond Ewropew għar-Refuġjati (FER) kien stabbilit mid-Deċiżjoni Nru 573/2007/KE tal-Parlament Ewropew u tal-Kunsill tat-23 ta' Mejju 2007 li tistabbilixxi l-Fond Ewropew għar-Refuġjati għall-perijodu mill-2008 sal-2013 bħala parti mill-programm ġenerali "Solidarjetà u Ġestjoni tal-Flussi ta' Migrazzjoni", u li tħassar id-Deċiżjoni tal-Kunsill 2004/904/KE[1], skont l-Artikolu 63, punt 2 (b) tat-Trattat li jistabbilixxi l-Komunità Ewropea.Il-proposta tar-Regolament dwar il-ħolqien tal-Uffiċċju ta’ Appoġġ Ewropew fil-qasam tal-Ażil kif ukoll din il-proposta tal-emenda tad-Deċiżjoni li tistabbilixxi l-FER 2008-2013 huma parti mill-isforzi tal-Unjoni Ewropea maħsuba biex ifasslu politika globali fil-qasam tal-ażil. L-għan tagħhom hu li jwieġbu t-talbiet tal-Kunsill u tal-Kunsill Ewropew, li talbu għall-ħolqien ta' struttura ta' appoġġ fil-qasam tal-ażil u li jagħmlu parti mill-qafas tal-ħidmiet mħabbra mill-pjan ta' azzjoni fil-qasam tal-ażil adottat f'Ġunju 2008 mill-Kummissjoni.Il-Kummissjoni tipproponi li twaqqaf Uffiċċju ta’ Appoġġ Ewropew fil-qasam tal-Ażil, li ser jieħu l-forma istituzzjonali ta' aġenzija regolatorja, u li ser ikun responsabbli għall-faċilitazzjoni u t-tisħiħ tal-kooperazzjoni prattika bejn l-Istati Membri fil-qasam tal-ażil kif ukoll għall-kontribuzzjoni għas-sostenn tal-implimentazzjoni tas-Sistema Ewropea Komuni tal-Ażil.L-Uffiċċju ser ikollu l-forma istituzzjonali ta' aġenzija regolatorja u ser ikun ukoll entità mwaqqfa mill-Komunitajiet, kif imsemmi fl-Artikolu 185 tar-Regolament Finanzjarju. Għalhekk il-finanzjament tiegħu ser jiġi l-biċċa l-kbira minn linja tal-baġit inkluża fil-Baġit tal-Komunitajiet Ewropej. Sabiex ikunu ssupplimentati l-fondi allokati għat-tħaddim tal-Uffiċċju u fl-interess tas-simplifikazzjoni tal-użu tal-fondi Komunitarji, sakemm l-Uffiċċju ta’ Appoġġ Ewropew fil-qasam tal-Ażil ser ikun responsabbli għal ċerti kompiti li huma attwalment iffinanzjati taħt l-FER, jidher meħtieġ li jiġu trasferuti parti mir-riżorsi tal-baġit li huma attwalment allokati lill-FER għall-benefiċċju tal-Uffiċċju, sabiex ikun żgurat li l-kooperazzjoni prattika fil-qasam tal-ażil tkun iffinanzjata bl-aħjar mod.-  Il-koerenza mal-politiki u l-għanijiet oħra tal-UnjoniDin il-proposta li tagħmel parti bis-sħiħ mill-qafas tal-pjan ta' azzjoni fil-qasam tal-ażil adottat f'Ġunju 2008 mill-Kummissjoni, hi maħsuba, min-naħa, biex issaħħaħ il-leġiżlazzjoni fil-qasam tal-ażil sabiex toħloq Sistema Ewropea Komuni tal-Ażil effiċjenti u ġusta għal dawk li jfittxu l-protezzjoni internazzjonali u, min-naħa oħra, biex issostni dan l-isforz leġiżlattiv permezz tat-tisħiħ tal-kooperazzjoni prattika bejn l-Istati Membri fil-qasam tal-ażil. Hi tipparteċipa bis-sħiħ mal-elementi meħtieġa għall-ħolqien tal-Uffiċċju l-ġdid ta' Appoġġ Ewropew fil-qasam tal-Ażil.-  Elementi legali tal-proposta-  Sommarju tal-miżuri propostiIl-miżuri proposti għandhom l-għan li jemendaw id-Deċiżjoni li tistabbilixxi l-Fond Ewropew għar-Refuġjati għall-perjodu bejn l-2008 u l-2013 sabiex jiksbu, fl-interess tas-simplifikazzjoni tal-użu tal-fondi tal-Komunità, distribuzzjoni aħjar tal-fondi bejn il-FER u l-Uffiċċju l-ġdid ta' Appoġġ wropew fil-qasam tal-Ażil.Il-proposta ta' emenda tad-Deċiżjoni dwar il-FER għandha l-għan li l-ewwel tnaqqas l-iskop tal-azzjonijiet Komunitarji previsti fl-Artikolu 4 tad-Deċiżjoni dwar il-FER sabiex tikkunsidra t-trasferiment ta' żewġ kompiti li ser ikunu responsabbiltà tal-Uffiċċju, jiġifieri dawk imsemmija fl-Artikolu 4(2)(a) dwar it-tisħiħ tal-kooperazzjoni tal-Komunità fl-implimentazzjoni tal-leġiżlazzjoni tal-Komunità u l-prattiki tajbin, b'mod speċjali s-servizzi tal-interpretazzjoni u tat-traduzzjoni li jsostnu din il-kooperazzjoni, u min-naħa oħra, dawk imsemmija fl-Artikolu 4(2)(f) dwar l-appoġġ tal-elaborazzjoni u l-applikazzjoni mill-Istati Membri tal-għodda statistiċi, metodi u indikaturi komuni biex ikejlu l-progress mwettaq fil-qasam tal-politika dwar l-ażil.It-tieni nett, sabiex jitqies it-tnaqqis fl-ambitu ta' dawn l-azzjonijiet Komunitarji, il-limitu tal-finanzjament tagħhom, previst fl-Artikolu 4(1) tad-Deċiżjoni dwar il-FER ser jitnaqqas minn 10% tar-riżorsi disponibbli tal-Fond għal 4%.Barra minn hekk hu propost li l-pakkett finanzjarju għall-implimentazzjoni tad-Deċiżjoni dwar il-FER għandu jonqos sabiex ir-riżorsi jsiru disponibbli biex jikkontribwixxu għall-finanzjament tal-Uffiċċju. B'konsegwenza l-ammont ta' EUR 628 miljun, imsemmi fl-Artikolu 12(1) tad-Deċiżjoni dwar il-FER, ser jitnaqqas għal EUR 614 miljun (dan l-ammont il-ġdid jikkunsidra kemm iż-żieda ta' EUR 10 miljuni deċiżi mill-awtorità tal-baġit fil-baġit tal-2009 kif ukoll it-tnaqqis ta' EUR 24 miljun għat-tnaqqis tal-ambitu tal-azzjonijiet Komunitarji).Il-proposta ta' emenda tad-Deċiżjoni dwar il-FER ma tbiddilx l-għanijiet ġenerali tal-FER.-  Il-bażi legaliIl-proposta hi bbażata fuq l-Artikolu 63(2)(b) tat-Trattat li jistabbilixxi l-Komunità Ewropea, li hu l-bażi legali tal-att emendat.-  Il-prinċipju tas-sussidjarjetàIl-ħtieġa ta' bilanċ bejn l-isforzi magħmula mill-Istati Membri fil-qafas tal-implimentazzjoni tas-Sistema Ewropea Komuni tal-Ażil teħtieġ sforz f'termini finanzjarji maħsuba kemm biex ineħħu l-piż minn fuq l-Istati Membri l-iktar milquta kif ukoll biex jiżviluppaw il-kapaċitajiet tal-Istati Membri li l-infrastrutturi u s-servizzi tagħhom tal-ażil mhumiex biżejjed u b'hekk timplika distribuzzjoni tar-responsabbiltajiet fuq livell tal-Unjoni Ewropea, distribuzzjoni li ma tistax tkun żgurata mill-Istati Membri waħedhom. Dan il-prinċipju kien rikonoxxut għall-adozzjoni tad-Deċiżjoni 573/2007/KE. Dan l-att jikkostitwixxi emenda sempliċi tal-att bażiku li nħoloq mid-Deċiżjoni 573/2007/KE li tistabbilixxi l-FER. Għal dan l-għan, l-istess prinċipji japplikaw għal din il-proposta ta' emenda.2009/0026 (COD)Proposta għalDEĊIŻJONI TAL-PARLAMENT EWROPEW U L-KUNSILLli temenda d-Deċiżjoni Nru 573/2007/KE li tistabbilixxi l-Fond Ewropew għar-Refuġjati għall-perijodu mill-2008 sal-2013 dwar it-tneħħija tal-finanzjament ta' ċerti azzjonijiet Komunitarji u l-bidla tal-limiti għall-finanzjament tagħhomIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 63(2)(b) tiegħu,Wara li kkunsidraw l-proposta tal-Kummissjoni[2],Wara li kkunsidraw l-opinjoni tal-Kumitat Ekonomiku u Soċjali Ewropew[3],Wara li kkunsidraw l-opinjoni tal-Kumitat tar-Reġjuni[4],Filwaqt li jaġixxu skont il-proċedura stipulata fl-Artikolu 251 tat-Trattat[5]Billi:(1) Il-politika Komunitarja dwar is-Sistema Ewropea Komuni tal-Ażil, għandha l-għan, skont it-termini tal-Programm tal-Aja, li twaqqaf żona komuni ta' azil, permezz ta' proċedura armonizzata effettiva skont il-valuri u t-tradizzjoni umanitarja tal-Unjoni Ewropea.(2) Inkiseb ħafna progress f'dawn l-aħħar snin, permezz tal-implimentazzjoni ta' standards minimi komuni, lejn il-waqfien ta' Sistema Ewropea Komuni tal-Ażil. Madankollu, għad hemm diverġenzi qawwija bejn l-Istati Membri fl-għotja ta' protezzjoni internazzjonali u l-forma li din tieħu.(3) Il-Kummissjoni, fil-pjan ta' azzjoni tagħha fil-qasam tal-ażil[6], li adottat f'Ġunju 2008, ħabbret l-intenzjoni tagħha li, min-naħa, taħdem għall-iżvilupp tas-Sistema Ewropea Komuni tal-Ażil billi tipproponi reviżjoni tal-istrumenti leġiżlattivi maħsuba għal armonizzazzjoni iktar b'saħħitha tal-istandardsnormi li huma fis-seħħ, u min-naħa oħra, li ssaħħaħ s-sostenn għall-kooperazzjoni prattika bejn l-Istati Membri, l-iktar billi tippreżenta proposta leġiżlattiva bil-ħsieb li toħloq Uffiċċju ta’ Appoġġ Ewropew fil-qasam tal-Ażil, li jippermetti ż-żieda tal-koordinazzjoni tal-kooperazzjoni operazzjonali bejn l-Istati Membri sabiex jiġu implimentati b'mod effiċjenti r-regoli komuni.(4) Il-Kunsill fakkar fil-Patt Ewropew dwar l-immigrazzjoni u l-ażil adottat f'Settembru 2008 li kull barrani li hu ppersegwitat għandu d-dritt li jikseb għajnuna u protezzjoni fit-territorju tal-Unjoni Ewropea skont il-Konvenzjoni ta' Ġinevra. Hu qabel b'mod espressiv mat-twaqqif fl-2009 ta' Uffiċċju ta’ Appoġġ Ewropew fil-qasam tal-Ażil.(5) Il-kooperazzjoni prattika fis-settur tal-ażil għandha l-għan li żżid il-konverġenza tal-proċess deċiżjonali tal-Istati Membri fil-qasam tal-ażil, fi ħdan il-qafas leġiżlattiv Ewropew. Fis-snin riċenti saru diġà numru sostanzjali ta’ attivitajiet prattiċi ta’ kooperazzjoni, l-aktar f’approċċ komuni dwar l-informazzjoni tal-pajjiż ta' oriġini u dwar it-twaqqif ta’ kurrikulu Ewropew komuni fil-qasam tal-Ażil.(6) Sabiex dawn il-miżuri jkunu msaħħa u żviluppati, jidher li hu meħtieġ li tinħoloq struttura speċifika sabiex issostni u tikkoordina dawn il-miżuri, taħt il-forma ta' Uffiċċju ta’ Appoġġ Ewropew fil-qasam tal-Ażil (l-Uffiċċju).(7) Fl-interess tas-simplifikazzjoni tal-azzjonijiet ta' appoġġ għall-kooperazzjoni prattika fil-qasam tal-ażil, sakemm l-Uffiċċju jkun responsabbli għal ċerti kompiti li huma attwallment iffinanzjati taħt il-Fond Ewropew għar-Refuġjati, hu xieraq li jitneħħu ċerti azzjonijiet Komunitarji previsti fl-Artikolu 4(2) tad-Deċiżjoni Nru 573/2007/KE tal-Parlament Ewropew u tal-Kunsill tat-23 ta' Mejju 2007 li tistabbilixxi l-Fond Ewropew għar-Refuġjati għall-perjodu mill-2008 sal-2013 bħala parti mill-programm ġenerali "Solidarjetà u Ġestjoni tal-Flussi ta' Migrazzjoni", u li tħassar id-Deċiżjoni tal-Kunsill[7] 2004/904/KE sabiex ikun żgurat li l-kooperazzjoni prattika fil-qasam tal-ażil tkun żgurata bl-aħjar mod.(8) Sabiex jitqies it-tnaqqis fl-ambitu ta' dawn l-azzjonijiet Komunitarji, il-limitu tal-finanzjament tagħhom, previst fl-Artikolu 4(1) tad-Deċiżjoni 573/2007/KE, ser jitnaqqas minn 10% tar-riżorsi disponibbli tal-Fond għal 4%.(9) Hu xieraq li jkun imnaqqas il-pakkett finanzjarju imsemmi fl-Artikolu 12(1) tad-Deċiżjoni Nru 573/2007/KE għall-implimentazzjoni ta' din id-Deċiżjoni sabiex ir-riżorsi jsiru disponibbli għall-kontribuzzjoni għall-finanzjament tal-Uffiċċju,ADOTTAW DIN ID-DEĊIŻJONI:Artikolu 1Id-Deċiżjoni Nru 573/2007/KE hi emendata kif ġej:1) L-Artikolu 4 hu emendat kif ġej:a) Il-paragrafu 1 hu mibdul bit-test li ġej:"1. Fuq l-inizjattiva tal-Kummissjoni, jista' jintuża sa 4 % tar-riżorsi disponibbli tal-Fond biex jiġu ffinanzjati azzjonijiet transnazzjonali jew azzjonijiet ta’ interess għall-Komunità kollha (minn hawn 'il quddiem imsejħin “azzjonijiet Komunitarji”) li jikkonċernaw il-politika dwar l-ażil u l-miżuri applikabbli għall-gruppi fil-mira msemmijin fl-Artikolu 6."b) Fil-paragrafu 2, il-punti a) u f) huma mneħħija.2) Fl-Artikolu 12, il-paragrafu 1 hu mibdul bit-test li ġej:"1. Il-pakkett finanzjarju għall-implimentazzjoni ta' din id-Deċiżjoni għall-perjodu bejn l-1 ta’ Jannar 2008 u l-31 ta’ Diċembru 2013 inklużi għandu jkun ta’ EUR 614 miljun.Artikolu 2Din id-Deċiżjoni hija indirizzata lill-Istati Membri.Magħmul fi Brussell, […]Għall-Parlament Ewropew Għall-KunsillIl-President Il-President […] […]  ID-DIKJARAZZJONI FINANZJARJA LEĠIŻLATTIVA1. ISEM IL-PROPOSTAProposta għad-Deċiżjoni tal-Parlament Ewropew u tal-Kunsill li temenda d-Deċiżjoni Nru 573/2007/KE li tistabbilixxi l-Fond Ewropew għar-Refuġjati għall-perijodu mill-2008 sal-2013 dwar it-tneħħija tal-finanzjament ta' ċerti azzjonijiet Komunitarji u l-bidla tal-limiti għall-finanzjament tagħhom2. IL-QAFAS ABM / ABBIl-qasam ta’ politika kkonċernat: Qasam ta' libertà, sigurtà u ġustizzja (Titlu 18)Attività assoċjata: Flussi ta' migrazzjoni, politiki komuni fil-qasam tal-immigrazzjoni u tal-ażil (Kapitolu 18.03)3. IL-LINJI TAL-BAĠIT3.1. Il-linji tal-baġit (linji operattivi u linji relatati ta’ għajnuna teknika u amministrattiva (ex-linji BA)) inklużi l-intestaturi tagħhom:Qafas finanzjarju 2007-2013 : L-intestatura 3 ATaħt il-kapitolu 18.03 Flussi ta' migrazzjoni, politiki komuni fil-qasam tal-immigrazzjoni u tal-ażil (Kapitolu 18.03)L-Artikolu 18.03 03 : Fond Ewropew għar-Refuġjati3.2. Tul ta' żmien tal-azzjoni u tal-impatt finanzjarju2010- 20133.3. Karatteristiċi tal-baġit:Linja tal-baġit | Tip ta’ Nefqa | Ġdida | Kontribuzzjoni tal-EFTA | Kontribuzzjoni tal-EFTA | L-intestatura fil-perspettiva finanzjarja |Fond Ewropew għar-Refuġjati | NCE | DA[8] | LE | LE | LE | Nru 3a |4. SOMMARJU TAR-RIŻORSI4.1. Riżorsi finanzjarji (prezzijiet attwali)4.1.1. Sommarju tal-approprjazzjonijiet għall-impenji (AI) u tal-approprjazzjonijiet għall-ħlasijiet (AĦ)Numru tas-Sezzjoni | 2007-2009 | 2010 | 2011 | 2012 | 2013 | 2014 -… | Total |Tip ta’ Nefqa |Approprjazzjonijiet għall-impenji (AI) | Fond Ewropew għar-Refuġjati | a | 82,250 | 93,530 | 93,530 | 112,330 | 381,640 |Miżuri ta' emerġenza | a | 9,800 | 9,800 | 9,800 | 9,800 | 39,200 |Approprijazzjonijiet għall-ħlasijiet (AP) | Fond Ewropew għar-Refuġjati | b | 56,479 | 79,121 | 68,479 | 89,121 | 293,200 |Miżuri ta' emerġenza | b | 9,800 | 9,800 | 9,800 | 9,800 | 39,200 |Għajnuna teknika u amministrattiva (NDA) | Fond Ewropew għar-Refuġjati | c | 0,500 | 0,500 | 0,500 | 0,500 | 2,000 |Għajnuna teknika u amministrattiva (NDA) | Miżuri ta' emerġenza | c | 0,200 | 0,200 | 0,200 | 0,200 | 0,800 |Approprazzjonijiet għall-impenji | a+c | 92,750 | 104,030 | 104,030 | 122,830 | 423,640 |Approprjazzjonijiet għall-ħlasijiet | b+c | 66,979 | 89,621 | 78,979 | 99,621 | 335,200 |Riżorsi umani u spejjeż assoċjati (NDA) | 8.2.5 | d | 12,680 | 14,030 | 15,120 | 15,380 | 57,21 |Spejjeż amministrattivi, minbarra r-riżorsi umani u l-ispejjeż relatati, mhux inklużi fl-ammont ta’ referenza (NDA) | 8.2.6 | e | 0,761 | 0,776 | 0,792 | 0,808 | 3,137 |TOTAL tal-AI, inkluż l-ispiża tar-riżorsi umani | a+c+d+e | 106,191 | 118,836 | 119,942 | 139,018 | 483,987 |TOTAL tal-AĦ inkluż l-ispiża tar-riżorsi umani | b+c+d+e | 80,420 | 104,427 | 94,891 | 115,809 | 395,547 |Dettalji tal-kofinanzjamentJekk il-proposta tipprevedi kofinanzjament min-naħa tal-Istati Membri, jew minn entitajiet oħrajn (jekk jogħġbok speċifika liema), għandha tiġi indikata stima tal-livell ta’ kofinanzjament fit-tabella hawn taħt (jistgħu jiżdiedu linji addizzjonali jekk jiġu previsti diversi entitajiet għall-provvediment tal-kofinanzjament):Miljuni ta’ EUR (sat-tielet punt deċimali)L-entità ta’ kofinanzjament | Sena n | n + 1 | n + 2 | n + 3 | n + 4 | n + 5 u wara | Total |…………………… | f |TOTALI tal-AI inkluż il-kofinanzjament | a+c+d+e+f |4.1.2. Il-kompatibbiltà mal-ipprogrammar finanzjarjuX Il-proposta hija kompatibbli mal-ipprogrammar finanzjarju futur 2007-2013( Din il-proposta teħtieġ programmar mill-ġdid tal-intestatura rilevanti tal-perspettivi finanzjarji.( Din il-proposta tista' teħtieġ applikazzjoni tad-dispożizzjonijiet tal-Ftehim Interistituzzjonali[9] (dwar l-istrument ta' flessibbiltà jew ir-reviżjoni tal-perspettivi finanzjarji).4.1.3. L-impatt finanzjarju fuq id-dħulx Il-proposta m’għandhiex impatt fuq id-dħulx( L-impatt finanzjarju - L-effett fuq id-dħul huwa dan li ġej:Nota: kull dettall u osservazzjoni dwar il-mod kif jinħadem l-effett fuq id-dħul għandu jitniżżel f'anness separat.miljuni ta' EUR (sal-ewwel punt deċimali)Qabel l-azzjoni [Sena n-1] | Is-sitwazzjoni wara l-azzjoni |Għadd totali ta’ riżorsi umani | 104 | 115 | 124 | 126 |5. IL-KARATTERISTIĊI U L-GĦANIJIET5.1. Il-ħtieġa li għandha tintlaħaq fi żmien qasir jew twilL-għan ta' din il-proposta hu li tadatta d-deskrizzjoni tal-operazzjonijiet tal-Fond Ewropew għar-Refuġjati u l-ammont allokat għal dan l-għan, b'kunsiderazzjoni tal-ħolqien u l-implimentazzjoni tal-Uffiċċju ta’ Appoġġ Ewropew fil-qasam tal-Ażil li fil-mandat tiegħu ser ikun responsabbli għal ċerti operazzjonijiet li sal-lum kienu ffinanzjati mill-Fond taħt azzjonijiet Komunitarji.5.2. Il-valur miżjud tal-intervent Komunitarju, kompatibbiltà tal-proposta ma’ strumenti oħrajn finanzjarji u s-sinerġiji possibbliIl-Fond Ewropew għar-Refuġjati (FER) kien stabbilit mid-Deċiżjoni Nru 573/2007/KE tal-Parlament Ewropew u tal-Kunsill tat-23 ta' Mejju 2007 li tistabbilixxi l-Fond Ewropew għar-Refuġjati għall-perijodu mill-2008 sal-2013 bħala parti mill-programm ġenerali "Solidarjetà u Ġestjoni tal-Flussi ta' Migrazzjoni", u li tħassar id-Deċiżjoni tal-Kunsill 2004/904/KE[10], skont l-Artikolu 63, (2) (b) tat-Trattat li jistabbilixxi l-Komunità Ewropea.Il-proposta tar-Regolament dwar il-ħolqien tal-Uffiċċju ta’ Appoġġ Ewropew fil-qasam tal-Ażil kif ukoll din il-proposta ta' emenda tad-Deċiżjoni dwar il-FER huma parti mill-isforzi tal-Unjoni Ewropea maħsuba biex ifasslu politika globali fil-qasam tal-ażil. L-għan tagħhom hu li jwieġbu għat-talbiet tal-Kunsill u tal-Kunsill Ewropew, li talbu għall-ħolqien ta' struttura ta' appoġġ fil-qasam tal-ażil u li jagħmlu parti mill-ħidmiet imħabbra mill-pjan ta' azzjoni fil-qasam tal-ażil adottat f'Ġunju 2008 mill-Kummissjoni.Il-Kummissjoni tipproponi li twaqqaf Uffiċċju ta’ Appoġġ Ewropew fil-qasam tal-Ażil, li ser jieħu l-forma istituzzjonali ta' aġenzija regolatorja, u li ser ikun responsabbli għall-faċilitazzjoni u t-tisħiħ tal-kooperazzjoni prattika bejn l-Istati Membri fil-qasam tal-ażil kif ukoll għall-kontribuzzjoni għall-appoġġ tal-implimentazzjoni tas-Sistema Ewropea Komuni tal-Ażil.L-Uffiċċju ser ikollu l-forma istituzzjonali ta' aġenzija regolatorja u ser ikun ukoll entità mwaqqfa mill-Komunitajiet, kif imsemmi fl-Artikolu 185 tar-Regolament Finanzjarju. Għalhekk il-finanzjament tiegħu ser jiġi l-biċċa l-kbira minn linja tal-baġit inkluża fil-Baġit tal-Komunitajiet Ewropej. Sabiex ikun hemm kontribuzzjoni għall-finanzjament għat-tħaddim tal-Uffiċċju u fl-interess ta' razzjonalizzazzjoni tal-infiq, u minħabba li l-Uffiċċju ta’ Appoġġ Ewropew fil-qasam tal-Ażil ser ikun responsabbli għal ċerti kompiti li huma attwallment iffinanzjati taħt il-FER, hu xieraq li jkunu mnaqqsa r-riżorsi tal-baġit li huma attwallment allokati lill-FER kif ukoll li l-limitu li attwallment hu stabbilit għall-10% tar-riżorsi globali disponibbli tal-Fond għall-finanzjament tal-azzjonijiet Komunitarji jinżel għall-4%.5.3. Għanijiet, riżultati mistennija u indikaturi relatati tal-proposta fil-kuntest tal-qafas ABMIl-miżuri proposti għandhom l-għan li jemendaw id-Deċiżjoni li tistabbilixxi l-Fond Ewropew għar-Refuġjati għall-perjodu bejn l-2008 u l-2013 sabiex jiksbu, fl-interessi tas-simplifikazzjoni tal-użu tal-fondi tal-Komunità, distribuzzjoni aħjar u orjentazzjoni mill-ġdid tal-fondi bejn il-FER u l-Uffiċċju l-ġdid ta' Appoġġ Ewropew fil-qasam tal-Ażil.Il-persentaġġ ta' 10% tal-fondi li hu attwalment allokat fil-FER fil-qafas tal-azzjonijiet Komunitarji, mill-2010 ser jinżel għal 4% kull sena, il-bqija tal-fondi ser ikunu disponibbli fl-intestatura 3A tal-qafas finanzjarju u jistgħu wkoll ikunu allokati fil-qafas tal-proċedura tal-baġit annwali għall-Uffiċċju l-ġdid sabiex jikkontribwixxu għall-finanzjament tiegħu.Il-proposta ta' emenda tad-Deċiżjoni dwar il-FER ma tbiddilx l-għanijiet ġenerali tal-FER.5.4. Il-metodi tal-implimentazzjoni (indikattivi)Hawn taħt indika l-metodu/i magħżul/a għall-implimentazzjoni.X Ġestjoni ċentralizzataX direttament mill-Kummissjoniٱ indirettament b’delegazzjoni lil:ٱ aġenziji eżekuttivi,entitajiet mwaqqfa mill-Kummissjoni, kif imsmemi fl-Artikolu 185 tar-Regolament Finanzjarju,ٱ Entitajiet pubbliċi nazzjonali/entitajiet b’missjoni ta’ servizz pubbliku.X Ġestjoni maqsuma jew deċentralizzataX mal-Istati MembriX ma’ pajjiżi terzi6. MONITORAĠĠ U VALUTAZZJONI6.1. Is-sistema ta’ monitoraġġMhux applikabbli6.2. Il-valutazzjoni7. Miżuri kontra l-frodiĠestjoni diretta ċentralizzata tal-Kummissjoni għall-azzjoni (Azzjoni tal-Komunità, infiq għall-għajnuna teknika), li hi implimentata skont ir-regoli applikabbli, kif inhuma definiti fir-Regolament Finanzjarju u l-metodi ta' applikazzjoni tiegħu. Il-kuntratti u l-għotjiet użati ser ikunu l-mudelli rakkomandati mill-Kummissjoni u ser jippermettu l-monitoraġġ mill-Kummissjoni u mill-Qorti Ewropea tal-Awdituri.Ir-regoli ġenerali relatati mal-ġestjoni amministrattiva u fnanzjarja tal-azzjoni fl-Istati Membri ser jinkludu dispożizzjonijiet speċifiċi relatati mal-ġestjoni u l-monitoraġġ tal-proġetti mill-awtoritajiet responsabbli kif ukoll id-dispożizzjonijiet relatati mal-verifiki ex post imwettqa mill-Kummissjoni u l-Qorti Ewropea tal-Awdituri.8. ID-DETTALJI TAR-RIŻORSI8.1. l-għanijiet tal-proposta f'termini ta' spejjeż (approprjazzjonijiet għall-impenji f'€)(L-intestaturi tal-għanijiet, l-azzjonijiet u r-riżultati għandhom jiġu pprovduti) | Tip ta’ riżultat | L-ispiża medja | 2010 | 2011 | 2012 | 2013 | Total |2010 | 2011 | 2012 | 2013 |Uffiċjali jew aġenti temporanji[11] (XX 01 01) | A*/AD | 32 | 35 | 37 | 37,5 |B*, C*/AST | 58 | 64 | 70 | 70,5 |Il-persunal iffinanzjat[12] mill-Artikolu XX 01 02 | 14 | 16 | 17 | 18 |Persunal ieħor iffinanzjat mill-Artikolu XX 01 04/05 |TOTAL | 104 | 115 | 124 | 126 |8.2.2. Deskrizzjoni tal-kompiti li jirriżultaw mill-azzjoniTitlu | Deskrizzjoni | Għadd |Il-ġestjoni |Il-ġestjoni | 4 |Definizzjoni tal-politiki u l-ipprogrammar |Tfassil tal-politiki | Definizzjoni tal-istrateġiji, bażi legali | 4 |Definizzjoni tal-programm | Stabbiliment tal-programm annwali ta' ħidma annwali (jiġifieri deċiżjoni ta' finanzjament) u konsultazzjoni ta' bejn is-servizzi. | 1 |Interface mal-programmi u azzjonijiet Komunitarji xierqa | Koordinazzjoni bejn is-servizzi sabiex tiżgura komplementarità /sinerġija mal-oħrajn | 2 |Interface mal-Istituzzjonijiet l-oħra u l-Istati Membri | Interface mal-Kunsill / PE li jiżgura b'mod xieraq ir-rapporti, l-informazzjoni, il-mistoqsijiet, talbiet għal-laqgħat ta' informazzjoni. | 2 |Informazzjoni u komunikazzjoni | 1. Informazzjoni u attivitajiet ta' pubbliċità 2.Il-websajt EUROPA | 2 |Interface mal-Kumitat, Presidenza u Segretarjat | 1 |L-ibbaġitjar | APS,PDB,AAR,BIP,RAL – Preparazzjoni – Segwitu - Rapport | 1,5 |Programm: Lqugħ, selezzjoni u attribuzzjoni tal-proġetti, impenji finanzjarji u legali |Preparazzjoni tas-sejħiet għall-proposti | 2 |Ilqugħ u valutazzjoni tal-proposti/programmi multiannwali u annwali | (jinkludi wkoll il-persunal imsemmi taħt 12,13,14 u 15) | 10 |Deċiżjonijiet għall-għotja | 0,5 |Impenn finanzjarju | Preparazzjoni, segwitu u għeluq tal-impenji kollha finanzjarji + emendi sussegwenti | 2 |Impenn legali | Preparazzjoni, Iffirmar, għeluq tal-impenji kollha finanzjarji + emendi sussegwenti | 4 |Programm: Monitoraġġ tal-proġetti |Ħlas - bidu | Preprazzjoni u pproċessar tal-finanzjamenti minn qabel kollha, ħlasijiet intermedjarji u finali (inkluż id-dokumenti ta' appoġġ għall-verifika) | 5 |Monitoraġġ tal-proġetti | Ilqugħ u valutazzjoni tar-rapporti; talba għall-informazzjoni, proġetti ta' żjarat | 20 |Kuntratti, monitoraġġ u verifika |Verifika ex-ante tat-transazzjonijiet, l-implimentazzjoni tal-istandards ta' kontroll | Implimentazzjoni tal-istandards ta' kontroll xierqa | 3 |Sistema ta' verifika | Twaqqif u kontroll tas-sistema ta' verifika tal-Istati Membri (ġestjoni maqsuma) | 10 |Verifika finanzjarja | Verfika Ex-post tan-nefqa / tal-implimentazzjoni | 8 |Verifika Interna | Verifika ta' konformità mal-ICS | 3 |Proċeduri ta' kuntratti | Tfassil, proċeduri u awtorizzazzjoni tal-proċeduri ta' kuntratti għall-proġetti ta' għajnuna teknika (valutazzjoni, studji, ...) inkluż JPC, helpdesk għall-proċeduri tal-kuntratti | 8 |Rapporti | Rapport tal-uffiċjal li jawtorizza, RAA, relazzjonijiet mal-Qorti tal-Awdituri... | 2 |Servizzi ta' appoġġ: |Skedar u arkivjar | Database; skedar diġitali u fuq karta | 3 |Valutazjoni tal-programm | Valutazzjoni Ex ante – intermedja - Finali | 3 |Appoġġ tal-informatika | Żvilupp tal-għodda informatiċi speċifiċi relatati mal-monitoraġġ u l-implimentazzjoni | 4 |Spejjeż ġenerali |Amministrazzjoni (spejjeż ġenerali) | CIS, Traduzzjonijiet, HRM, Loġistika,... | 21 |126 |8.2.3. L-oriġini tar-riżorsi umani (statutorji)Meta jkunu indikati diversi sorsi, ippreċiża n-numru tal-karigi marbuta ma' kull sors.X( Karigi attwalment allokati għall-ġestjoni tal-programm li għandhom jinbidlu jew jiġu estiżi( Karigi preallokati fil-kuntest tal-eżerċizzju SPA/PDB għas-sena n( Il-karigi li għandhom jintalbu waqt il-proċedura SPA/PDB li jmiss( (Karigi li għandhom jitqassmu mill-ġdid bl-użu ta’ riżorsi eżistenti fi ħdan is-servizz ta’ tmexxija (assenjar mill-ġdid intern)( Karigi meħtieġa għas-sena n, iżda mhux previsti fl-eżerċizzju tal-APS/PDB tas-sena kkonċernataIl-ħtiġijiet għar-riżorsi umani u amministrattivi għandhom jiġu koperti fi ħdan l-allokazzjoni li tista’ tingħata lid-DĠ ta' ġestjoni fil-qafas tal-proċedura ta' allokazzjoni annwali fid-dawl tar-restrizzjonijiet tal-baġit.8.2.4. Infiq amministrattiv ieħor inkluż fl-ammont ta’ referenza (XX 01 04/05 – Infiq fuq it-tmexxija amministrattiva)miljuni ta' EUR (sat-tielet punt deċimali)Linja tal-baġit | 2010 | 2011 | 2012 | 2013 | TOTAL |Fond Ewropew għar-Refuġjati |1 Għajnuna teknika u amministrattiva (inklużi l-ispejjeż relatati mal-persunal) |Għajnuna teknika u amministrattiva oħra |Statistiċi dwar l-ażil, skambji ta' informazzjoni, laqgħat tematiċi, proġetti tal-websajt, ġestjoni amministrattiva u finanzjarja infurmata inkluż għall-iżvilupp u l-manutenzjoni tas-sistemi ta' ġestjoni infurmata. | 0,250 | 0,250 | 0,250 | 0,250 | 1,000 |Studji (inkluż il-valutazzjoni) | 0,200 | 0,200 | 0,150 | 0,100 | 0,650 |Laqgħat ta’ esperti | 0,050 | 0,050 | 0,050 | 0,050 | 0,200 |Pubblikazzjonijiet u informazzjoni | 0,000 | 0,000 | 0,050 | 0,100 | 0,150 |Total | 0,500 | 0,500 | 0,500 | 0,500 | 2,000 |Miżuri ta' emerġenza |1 Għajnuna teknika u amministrattiva (inkluż l-ispejjeż relatati mal-persunal) |Għajnuna teknika u amministrattiva oħra |Statistiċi dwar l-ażil, skambji ta' informazzjoni, laqgħat tematiċi, proġetti tal-websajt, ġestjoni amministrattiva u finanzjarja infurmata inkluż għall-iżvilupp u l-manutenzjoni tas-sistemi ta' ġestjoni infurmata. | 0,110 | 0,110 | 0,110 | 0,110 | 0,440 |Studji (inkluż il-valutazzjoni) | 0,080 | 0,080 | 0,080 | 0,080 | 0,320 |Laqgħat ta’ esperti |Pubblikazzjonijiet u informazzjoni | 0,010 | 0,010 | 0,010 | 0,010 | 0,040 |Total | 0,200 | 0,200 | 0,200 | 0,200 | 0,800 |8.2.5. Spiża finanzjarja tar-riżorsi umani u spejjeż assoċjati li mhumiex inklużi fl-ammont ta’ referenzamiljuni ta' EUR (sat-tielet punt deċimali)It-tip ta’ riżorsi umani | 2010 | 2011 | 2012 | 2013 | Total |Uffiċjali u aġenti temporanji (XX 01 01) | 10,98 | 12,08 | 13,05 | 13,18 | 49,29 |Persunal iffinanzjat mill-Artikolu XX 01 02 (awżiljarji, SNEs, aġenti b'kuntratt, eċċ.) (speċifika l-linja tal-baġit) | 1,70 | 1,95 | 2,07 | 2,20 | 7,92 |Spiża totali fuq riżorsi umani u spejjeż assoċjati (MHUX inklużi fl-ammont ta’ referenza) | 12,680 | 14,030 | 15,120 | 15,380 | 57,210 |Kalkolu - Uffiċjali u aġenti temporanjiJekk ikun applikabbli, għandha ssir referenza għall-Punt 8.2.1Kull FTE hu vvalutat għal 122.000 € għal kull FTE.Kalkolu – Persunal iffinanzjat mill-Artikolu XX 01 02Jekk ikun applikabbli, għandha ssir referenza għall-Punt 8.2.1Kull FTE hu vvalutat għal 122.000 € għal kull FTE.8.2.6. Nefqa amministrattiva oħra mhux inkluża fl-ammont ta’ referenza miljuni ta' EUR (sat-tielet punt deċimali) |2010 | 2011 | 2012 | 2013 | TOTAL |XX 01 02 11 01 – Missjonijiet | 0,243 | 0,248 | 0,253 | 0,258 | 1,002 |XX 01 02 11 02 - Laqgħat u Konferenzi |XX 01 02 11 03 – Kumitati | 0,518 | 0,528 | 0,539 | 0,550 | 2,135 |XX 01 02 11 04 – Studji u konsultazzjonijiet |XX 01 02 11 05 - Sistemi ta’ informazzjoni |2. It-total ta’ nefqa oħra ta’ ġestjoni (XX 01 02 11) | 0,761 | 0,776 | 0,792 | 0,808 | 3,137 |3 Nefqa oħra ta' natura amministrattiva (speċifika b'referenza għal-linja tal-baġit) |Total tan-nefqa amministrattiva, għajr ir-riżorsi umani u n-nefqa assoċjata (MHUX inkluża fl-ammont ta’ referenza) | 11,993 | 13,197 | 14,184 | 14,416 | 68,015 |[pic][pic][pic][1] ĠU L L 144, 6.6.2007, p. 1-21.[2] ĠU C […] ta' […], p. […].[3] ĠU C […] ta' […], p. […].[4] ĠU C […] ta' […], p. […].[5] L-Opinjoni tal-Parlament Ewropew ta' ... u d-Deċiżjoni tal-Kunsill ta'...[6] COM(2008) 360 finali[7] ĠU L 144, 6.6.2007, p. 1.[8] Approprjazzjonijiet Differenzjati[9] Ara l-punti 19 u 24 tal-Ftehim Interistituzzjonali.[10] ĠU L L 144, 6.6.2007, p. 1-21.[11] Li n-nefqa għalihom MHIJIEX koperta mill-ammont ta’ referenza.[12] Li n-nefqa għalihom MHIJIEX koperta mill-ammont ta’ referenza.


Proposta għal deċiżjoni tal-Kunsill li tawtorizza lill-Ġermanja biex tikkonkludi ftehim ma’ l-Iżvizzera li jinkludi dispożizzjonijiet li jidderogaw minn Artikolu 2 u 3 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri li għandhom x’jaqsmu mat-taxxi fuq il-fatturat


               IL-KUMMISSJONI EWROPEA
            Brussell, 7.6.2016
            COM(2016) 368 final
            2016/0169(NLE)
            Proposta għal
            DEĊIŻJONI TAL-KUNSILL
            li tawtorizza lil ċerti Stati Membri li jaċċettaw, fl-interess tal-Unjoni Ewropea, l-adeżjoni tal-Każakistan mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri

               MEMORANDUM TA' SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  L-għan tal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri (minn hawn 'il quddiem: "il-Konvenzjoni tal-1980"), sal-lum irratifikata minn 93 pajjiż, inklużi l-Istati Membri kollha tal-UE, huwa li jerġa' jiġi stabbilit l-istatus quo permezz tar-ritorn immedjat ta' tfal li jittieħdu jew li jinżammu b'mod inġust permezz ta' sistema ta' kooperazzjoni fost awtoritajiet ċentrali maħtura mill-Partijiet Kontraenti tagħha.

                  Minħabba li l-prevenzjoni tal-ħtif tat-tfal hija parti essenzjali mill-politika tal-UE biex tippromwovi d-drittijiet tat-tfal, l-Unjoni Ewropea hija attiva fil-livell internazzjonali biex ittejjeb l-applikazzjoni tal-Konvenzjoni tal-1980 u tinkoraġġixxi lil stati terzi biex jaċċedu għaliha.

                  Il-Każakistan iddepożita l-istrument tal-adeżjoni mal-Konvenzjoni tal-1980 fit-3 ta' Ġunju 2013. Il-Konvenzjoni daħlet fis-seħħ fil-Każakistan fl-1 ta' Settembru 2013.

                  L-Artikolu 38(4) tal-Konvenzjoni tal-1980 jistipula li l-Konvenzjoni tapplika bejn il-pajjiż aderenti u dawk l-Istati Kontraenti li jkunu ddikjaraw li aċċettaw l-adeżjoni.

                  Minħabba li l-kwistjoni tal-ħtif internazzjonali tat-tfal hija fil-kompetenza esterna esklużiva tal-Unjoni Ewropea, id-deċiżjoni dwar jekk tiġix aċċettata l-adeżjoni tal-Każakistan għandha tittieħed fil-livell tal-UE permezz ta' Deċiżjoni tal-Kunsill. B'hekk l-Istati Membri għandhom jagħmlu d-dikjarazzjoni ta' aċċettazzjoni tagħhom fir-rigward tal-adeżjoni tal-Każakistan fl-interess tal-Unjoni Ewropea.

                  L-eżistenza tal-kompetenza esklużiva tal-UE fil-kwistjoni tal-aċċettazzjoni tal-adeżjoni ta' stat terz mal-Konvenzjoni tal-1980 kienet ikkonfermata mill-Qorti tal-Ġustizzja tal-Unjoni Ewropea, li ġiet ikkonsultata fuq l-inizjattiva tal-Kummissjoni.

                  Fl-14 ta' Ottubru 2014, l-Opinjoni 1/13 tal-Qorti tal-Ġustizzja tal-Unjoni Ewropea kkonfermat li l-kompetenza esklużiva tal-Unjoni Ewropea tkopri l-aċċettazzjoni tal-adeżjoni ta' stat terz mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri.

                  Il-Qorti saħqet dwar il-ħtieġa għal uniformità fil-livell tal-UE f'dan ir-rigward, sabiex tiġi evitata ġeometrija varjabbli fost l-Istati Membri. L-għan ta' din id-deċiżjoni huwa li l-Konvenzjoni tal-1980 tidħol fis-seħħ bejn il-Każakistan u l-Istati Membri kollha tal-UE.

               •Konsistenza mad-dispożizzjonijiet eżistenti ta' politika fil-qasam ta' politika

                  F'dak li jirrigwarda l-ħtif tat-tfal minn ġenitur, il-Konvenzjoni tal-Aja tal-1980 hija l-kontroparti internazzjonali tar-Regolament tal-Kunsill Nru 2201/2003 (magħruf bħala r-Regolament Brussell IIa) li huwa l-bażi tal-kooperazzjoni ġudizzjarja tal-UE fi kwistjonijiet matrimonjali u ta' responsabbiltà tal-ġenituri
                     1
                  .

                  Wieħed mill-objettivi ewlenin tar-Regolament hu li jiskoraġġixxi l-ħtif tat-tfal bejn l-Istati Membri billi jistabbilixxi proċeduri li jiżguraw ir-ritorn minnufih tat-tfal lejn l-Istat Membru tar-residenza abitwali tagħhom. Għal dan l-għan, ir-Regolament Brussell IIa jinkludi fl-Artikolu 11 tiegħu, il-proċedura stabbilita fil-Konvenzjoni tal-Aja tal-1980 u jikkumplimentaha billi jiċċara xi aspetti tagħha, b'mod partikolari fir-rigward tas-smigħ tat-tfal, il-perjodu ta' żmien biex tingħata deċiżjoni wara li ssir applikazzjoni għal ritorn u r-raġunijiet biex ma jsirx ir-ritorn tat-tfal. Huwa jintroduċi wkoll dispożizzjonijiet li jirregolaw ordnijiet ta' ritorn u ta' nuqqas ta' ritorn konfliġġenti maħruġa fi Stati Membri differenti.

                  Fil-livell internazzjonali, l-Unjoni Ewropea tappoġġa l-adeżjoni ta' stati terzi mal-Konvenzjoni tal-1980 sabiex l-Istati Membri tagħha jibbażaw ruħhom fuq qafas ġuridiku komuni biex jittrattaw il-ħtif internazzjonali tal-minuri.

                  Fil-21 ta' Diċembru 2011, il-Kummissjoni adottat tmien proposti għal Deċiżjonijiet tal-Kunsill sabiex tiġi aċċettata l-adeżjoni mal-Konvenzjoni tal-Aja tal-1980 dwar il-Ħtif Internazzjonali ta' Minuri ta' tmien pajjiżi (il-Marokk, Singapore, il-Federazzjoni Russa, l-Albanija, Andorra, is-Seychelles, il-Gabon u l-Armenja)
                     2
                  .

                  Bejn Ġunju u Diċembru tal-2015, seba' Deċiżjonijiet, ibbażati fuq il-proposti msemmija hawn fuq, ġew adottati mill-Kunsill tal-Unjoni Ewropea
                     3
                  .

                  Din il-proposta tieħu f'kunsiderazzjoni pajjiż terz (il-Każakistan) li aċċeda għall-Konvenzjoni tal-1980 wara l-adozzjoni tal-proposti tal-2011.

               •Konsistenza ma' politiki oħra tal-Unjoni

                  Minbarra l-objettiv ġenerali tal-iżvilupp ta' kooperazzjoni ġudizzjarja f'materji ċivili li jkollhom implikazzjonijiet transfruntieri skont l-Artikolu 81 tat-TFUE, din il-proposta hija marbuta mal-objettiv imnaqqax fl-Artikolu 3 tat-Trattat dwar l-Unjoni Ewropea li jiġu protetti d-drittijiet tat-tfal. Is-sistema tal-Konvenzjoni tal-Aja tal-1980 hija mfassla biex tipproteġi lit-tfal mill-effetti ta' ħsara ta' ħtif mill-ġenituri u biex tiżgura li t-tfal ikunu jistgħu jżommu kuntatt maż-żewġ ġenituri, pereżempju billi tiżgura l-eżerċizzju effettiv tad-drittijiet ta' aċċess.

                  Il-proposta hija wkoll konsistenti mal-promozzjoni tal-użu tal-medjazzjoni fis-soluzzjoni ta' tilwim familjari transfruntieri. Id-Direttiva dwar ċerti aspetti ta' medjazzjoni f'materji ċivili u kummerċjali
                     4
                  , tapplika, fost affarijiet oħra, għal-liġi tal-familja fiż-żona komuni ġudizzjarja Ewropea. Il-Konvenzjoni tal-Aja tal-1980 tinkoraġġixxi wkoll soluzzjoni ta' ħbiberija għal tilwim familjari. Waħda mill-Gwidi għall-Prattika Tajba skont il-Konvenzjoni tal-Aja tal-1980 ppubblikati mill-Konferenza tal-Aja dwar id-Dritt Internazzjonali Privat hija ddedikata għall-użu tal-medjazzjoni għar-riżoluzzjoni ta' tilwim internazzjonali tal-familja li jirrigwarda t-tfal li jaqa' fil-kamp ta' applikazzjoni tal-Konvenzjoni. Fuq inizjattiva tal-Kummissjoni Ewropea, din il-Gwida ġiet tradotta fil-lingwi kollha tal-UE minbarra l-Ingliż u l-Franċiż u wkoll fl-Għarbi sabiex jiġi sostnut id-djalogu ma' Stati li għadhom ma rratifikawx il-Konvenzjoni u tingħata għajnuna sabiex jinstabu mezzi konkreti kif jiġu indirizzati l-problemi ppreżentati mill-ħtif internazzjonali tat-tfal ma' pajjiżi mhux ratifikanti
                     5
                  .

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi ġuridika

                  Minħabba l-fatt li d-deċiżjoni tirrigwarda ftehim internazzjonali, il-bażi ġuridika applikabbli hija l-Artikolu 218 tat-Trattat dwar il-Funzjonament tal-Unjoni Ewropea flimkien mal-Artikolu 81(3). Il-Kunsill għandu jaġixxi b'mod unanimu wara li jikkonsulta mal-Parlament Ewropew.

                  Ir-Renju Unit u l-Irlanda huma marbutin bir-Regolament (KE) Nru 2201/2003 u għalhekk qegħdin jieħdu sehem fl-adozzjoni u l-applikazzjoni ta' din id-Deċiżjoni.

                  B'konformità mal-Artikoli 1 u 2 tal-Protokoll Nru 22, dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

                  •
                        Sussidjarjetà

                  L-inizjattiva hija fil-kompetenza esklużiva tal-UE skont l-Artikolu 3(2) tat-TFUE kif ikkonfermat fl-Opinjoni 1/13 tal-Qorti tal-Ġustizzja tal-Unjoni Ewropea. Għalhekk, il-prinċipju tas-sussidjarjetà ma japplikax.

               •Proporzjonalità

                  Din il-proposta hija mfassla fuq il-mudell tad-Deċiżjonijiet tal-Kunsill diġà adottati dwar l-istess suġġett u ma tmurx lil hinn minn dak li huwa meħtieġ biex jintlaħaq l-għan ta' azzjoni koerenti tal-UE fil-qasam tal-ħtif internazzjonali tat-tfal billi tiżgura li l-Istati Membri kollha tal-UE jaċċettaw l-adeżjoni tal-Każakistan mal-Konvenzjoni tal-Aja tal-1980 f'perjodu ta' żmien stabbilit.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

                  Sabiex l-UE tkun tista' tieħu deċiżjoni infurmata dwar jekk taċċettax jew le l-adeżjoni ta' pajjiż terz mal-Konvenzjoni tal-1980, jinħtieġ li ssir il-ħidma ta' tħejjija xierqa.

                  Matul laqgħa tal-esperti tal-20 ta' Jannar 2015, il-Kummissjoni u l-Istati Membri tal-UE ftiehmu fuq sett ta' kriterji biex tiġi vvalutata s-sitwazzjoni tal-pajjiż terz li aderew mal-Konvenzjoni. Il-konsultazzjoni li saret mal-Istati Membri u d-diskussjonijiet li saru waqt laqgħa tal-esperti tal-15 ta' Jannar 2016 urew li - f'dan l-istadju - ma hemm l-ebda oġġezzjoni min-naħa tal-Istati Membri għall-aċċettazzjoni tal-adeżjoni tal-Każakistan mal-Konvenzjoni tal-1980.

               •Il-ġbir u l-użu tal-għarfien espert

                  L-informazzjoni rilevanti dwar il-livell ta' implimentazzjoni tal-Konvenzjoni fil-Każakistan inġabret minn diversi sorsi. L-ewwel nett, l-informazzjoni kienet miġbura mid-Delegazzjoni tal-UE fil-Każakistan, li kkunsidrat, b'mod partikolari, l-introduzzjoni tal-leġiżlazzjoni ta' implimentazzjoni, il-funzjonament tal-Awtorità Ċentrali, il-proċedura tal-infurzar fil-każijiet tal-ħtif ta' tfal, u l-possibbiltà għal persuni barranin biex ikollhom aċċess għall-għajnuna ġuridika. Ir-riżultati tal-inkjesta kienu sodisfaċenti u, minkejja li hemm xi tħassib dwar id-diffikultajiet biex jinstabu t-tfal f'territorju daqstant vast, dawn mhumiex tali li jimpedixxu l-aċċettazzjoni tal-adeżjoni tal-Każakistan.

                  L-Istati Membri wkoll ġabru informazzjoni dwar is-sitwazzjoni fil-Każakistan u r-riżultat kien diskuss waqt il-laqgħa tal-esperti tal-15 ta' Jannar 2016.

                  Aktar informazzjoni ġiet mill-Uffiċċju Permanenti tal-Konferenza tal-Aja dwar id-Dritt Internazzjonali Privat. Il-Każakistan ħadem mill-qrib mal-Unicef dwar l-implimentazzjoni tal-Konvenzjoni tal-1980. Ġew żviluppati linji gwida dwar l-implimentazzjoni tal-Konvenzjoni. Taħt l-awspiċi tal-Unicef, ġie ppjanat skambju ta' għarfien bejn l-awtoritajiet/imħallfin tal-Każakistan u mħallfin minn Stati Kontraenti oħra għall-Konvenzjoni tal-1980 sabiex jiġi diskuss ir-rwol li l-imħallfin għandhom fl-implimentazzjoni u l-applikazzjoni tal-Konvenzjoni tal-1980 u d-dispożizzjonijiet rilevanti tal-liġi nazzjonali. Barra minn hekk, il-Każakistan ħatar imħallef għan-Netwerk Internazzjonali tal-Imħallfin tal-Aja. F'Ottubru 2015, is-Segretarju Ġenerali tal-Konferenza tal-Aja dwar il-Liġi Internazzjonali Privata ltaqa' mal-Awtorità Ċentrali u ġie infurmat li l-profil tal-pajjiż qiegħed jitħejja u li kienet hemm fis-seħħ leġiżlazzjoni implimentattiva. F'Novembru 2015, ġie organizzat seminar reġjonali ta' tlitt ijiem fil-Każakistan bil-parteċipazzjoni tat-Taġikistan, tat-Turkmenistan, tar-Russja u tal-Belarussja li ppromwova l-Konvenzjonijiet tal-Aja ewlenin, inkluża l-Konvenzjoni tal-1980. Fil-fehma tal-Uffiċċju Permanenti tal-Konferenza tal-Aja dwar il-Liġi Internazzjonali Privata, il-Każakistan huwa stat motivat li qiegħed jagħmel ħiltu biex jimplimenta kif xieraq il-Konvenzjoni tal-1980.

                   •
                        Valutazzjoni tal-impatt

                  Il-proposta preżenti ma għandhiex impatti ekonomiċi, soċjali jew ambjentali li jkunu jeħtieġu valutazzjoni tal-impatt fil-kamp ta' applikazzjoni tal-Linji Gwida tar-Regolamentazzjoni Aħjar tal-Kummissjoni Ewropea. B'mod simili għas-seba' Deċiżjonijiet tal-Kunsill diġà adottati fl-2015 dwar l-aċċettazzjoni tal-adeżjoni ta' ċerti stati terzi mal-Konvenzjoni tal-Aja tal-1980, ma hija meħtieġa l-ebda valutazzjoni tal-impatt għal din il-proposta minħabba n-natura ta' dan l-att leġiżlattiv. Fil-fatt, ma hemm l-ebda għażliet oħrajn għajr Deċiżjoni tal-Kunsill biex tiġi aċċettata l-adeżjoni ta' stat terz mal-Konvenzjoni tal-1980.

                  Madankollu, valutazzjoni speċifika tas-sitwazzjoni fil-Każakistan sabiex jiġi vverifikat jekk hijiex kapaċi timplimenta l-Konvenzjoni tal-1980 b'mod sodisfaċenti twettqet mill-Kummissjoni u mill-Istati Membri flimkien fuq il-linji deskritti hawn fuq.

                  4.
                        IMPLIKAZZJONIJIET BAĠITARJI

                  Id-deċiżjoni proposta ma għandha l-ebda implikazzjoni baġitarja.

               5.ELEMENTI OĦRA

               •Pjanijiet ta' implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Peress li l-proposta tikkonċerna biss l-awtorizzazzjoni lill-Istati Membri biex jaċċettaw l-adeżjoni tal-Każakistan mal-Konvenzjoni tal-1980, il-monitoraġġ tal-implimentazzjoni tagħha huwa limitat għar-rispett mill-Istati Membri għall-kliem tad-dikjarazzjoni u l-iskeda taż-żmien biex jiddepożitawha u jikkomunikaw id-depożitu tagħha lill-Kummissjoni kif stabbilit fid-Deċiżjoni tal-Kunsill.

               2016/0169 (NLE)

               Proposta għal

               DEĊIŻJONI TAL-KUNSILL

               li tawtorizza lil ċerti Stati Membri li jaċċettaw, fl-interess tal-Unjoni Ewropea, l-adeżjoni tal-Każakistan mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 81(3), flimkien mal-Artikolu 218 tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-opinjoni tal-Parlament Ewropew
                  6
               ,

               Billi:

               (1)L-Unjoni Ewropea stabbiliet bħala wieħed mill-għanijiet tagħha l-promozzjoni tal-protezzjoni tad-drittijiet tat-tfal, kif iddikjarat fl-Artikolu 3 tat-Trattat dwar l-Unjoni Ewropea. Miżuri għall-protezzjoni tat-tfal kontra t-teħid jew iż-żamma illegali huma parti essenzjali minn dik il-politika.

               (2)L-Unjoni adottat ir-Regolament tal-Kunsill (KE) Nru 2201/2003
                  7
                ("ir-Regolament Brussell IIa"), li għandu l-għan li jħares it-tfal mill-effetti dannużi tat-teħid jew taż-żamma illegali tagħhom u li jistabbilixxi proċeduri biex jiżgura r-ritorn rapidu tagħhom lejn l-Istat tar-residenza abitwali tagħhom, kif ukoll li jiżgura l-ħarsien tad-drittijiet tal-aċċess u d-drittijiet tal-kustodja.

               (3)Ir-Regolament (KE) Nru 2201/2003 jikkumplimenta u jirrinforza l-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri ("il-Konvenzjoni tal-Aja tal-1980") li tistabbilixxi, fil-livell internazzjonali, sistema ta' obbligi u kooperazzjoni fost l-istati kontraenti u bejn l-awtoritajiet ċentrali u għandha l-għan li tiżgura r-ritorn minnufih ta' tfal li jittieħdu jew jinżammu b'mod illegali.

               (4)L-Istati Membri kollha tal-Unjoni huma parti għall-Konvenzjoni tal-Aja tal-1980.

               (5)L-Unjoni tinkoraġġixxi lil stati terzi biex jaċċedu għall-Konvenzjoni tal-Aja tal-1980 u tappoġġa l-implimentazzjoni korretta tal-Konvenzjoni tal-Aja tal-1980 billi tieħu sehem, flimkien mal-Istati Membri, fost oħrajn, fil-kummissjonijiet speċjali organizzati fuq bażi regolari mill-Konferenza tal-Aja dwar id-dritt internazzjonali privat.

               (6)Qafas ġuridiku komuni applikabbli bejn l-Istati Membri tal-Unjoni u stati terzi jista' jiġi kkunsidrat li joffri l-aħjar soluzzjoni għal każijiet sensittivi ta' ħtif internazzjonali ta' minuri.

               (7)Il-Konvenzjoni tal-Aja tal-1980 tistipula li hija tapplika bejn l-istat aderenti u tali stati kontraenti li jkunu ddikjaraw li aċċettaw l-adeżjoni.

               (8)Il-Konvenzjoni tal-Aja tal-1980 ma tippermettix li organizzazzjonijiet reġjonali għall-integrazzjoni ekonomika bħall-Unjoni jsiru parti għaliha. Għalhekk, l-Unjoni la tista' taderixxi mal-Konvenzjoni, u lanqas ma tista' tressaq dikjarazzjoni ta' aċċettazzjoni ta' stat aderenti.

               (9)Skont l-Opinjoni 1/13 tal-Qorti tal-Ġustizzja tal-Unjoni Ewropea d-dikjarazzjonijiet ta' aċċettazzjoni skont il-Konvenzjoni tal-Aja tal-1980 huma parti mill-kompetenza esterna esklużiva tal-Unjoni.

               (10)Il-Każakistan iddepożita l-istrument tal-adeżjoni tiegħu mal-Konvenzjoni tal-Aja tal-1980 fit-3 ta' Ġunju 2013. Dik il-Konvenzjoni daħlet fis-seħħ għall-Każakistan fl-1 ta' Settembru 2013.

               (11)Ir-Renju tan-Netherlands biss diġà aċċetta l-adeżjoni tal-Każakistan mal-Konvenzjoni tal-Aja tal-1980. Valutazzjoni tas-sitwazzjoni fil-Każakistan wasslet għall-konklużjoni li dawk l-Istati Membri li għadhom ma aċċettawx l-adeżjoni tal-Każakistan, jinsabu f'pożizzjoni li jaċċettaw, fl-interess tal-Unjoni, l-adeżjoni tal-Każakistan skont it-termini tal-Konvenzjoni tal-Aja tal-1980.

               (12)L-Istati Membri li għadhom ma aċċettawx l-adeżjoni tal-Każakistan għandhom għalhekk ikunu awtorizzati li jaċċettawha fl-interess tal-Unjoni u li jiddepożitaw id-dikjarazzjonijiet tagħhom ta' aċċettazzjoni tal-adeżjoni tal-Każakistan skont it-termini stipulati f'din id-Deċiżjoni. Ir-Renju tan-Netherlands diġà aċċetta l-adeżjoni tal-Każakistan mal-Konvenzjoni tal-Aja tal-1980 u għalhekk ma għandux jiddepożita dikjarazzjoni ġdida ta' aċċettazzjoni billi d-dikjarazzjoni eżistenti tibqa' valida skont il-liġi internazzjonali pubblika.

               (13)Ir-Renju Unit u l-Irlanda huma marbutin bir-Regolament (KE) Nru 2201/2003 u għalhekk qegħdin jieħdu sehem fl-adozzjoni u l-applikazzjoni ta' din id-Deċiżjoni.

               (14)B'konformità mal-Artikoli 1 u 2 tal-Protokoll Nru 22, dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

               ADOTTAT DIN ID-DEĊIŻJONI:

               Artikolu 1

               1.
                     L-Istati Membri li għadhom ma għamlux dan huma b'dan awtorizzati li jaċċettaw l-adeżjoni tal-Każakistan mal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri ("il-Konvenzjoni tal-Aja tal-1980") fl-interess tal-Unjoni.

               2.
                     L-Istati Membri msemmija fil-paragrafu 1 għandhom, mhux aktar tard minn …,* jiddepożitaw dikjarazzjoni ta' aċċettazzjoni tal-adeżjoni tal-Każakistan mal-Konvenzjoni tal-Aja tal-1980 fl-interess tal-Unjoni fformulata kif ġej:

               "[L-isem sħiħ tal-ISTAT MEMBRU] jiddikjara li jaċċetta l-adeżjoni tal-Każakistan mal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri, f'konformità mad-Deċiżjoni tal-Kunsill (UE) 2016/…**"

               3.
                     Kull Stat Membru għandu jinforma lill-Kunsill u lill-Kummissjoni bid-depożitu tiegħu u jikkomunika lill-Kummissjoni t-test tad-dikjarazzjoni fi żmien xahrejn minn meta jiddepożitaha.

               Artikolu 2

               L-Istat Membru li ddepożita d-dikjarazzjonijiet tiegħu ta' aċċettazzjoni tal-adeżjoni tal-Każakistan mal-Konvenzjoni tal-Aja tal-1980 qabel id-data tal-adozzjoni ta' din id-Deċiżjoni, ma għandux jagħmel dikjarazzjonijiet ġodda.

               Artikolu 3

               Din id-Deċiżjoni tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

               Artikolu 4

               Din id-Deċiżjoni hija indirizzata lill-Istati Membri kollha bl-eċċezzjoni tar-Renju tan-Netherlands u r-Renju tad-Danimarka.

               Magħmul fi Brussell,

                     Għall-Kunsill

                     Il-President

                     (1)
                  ĠU L 338, 23.12.2003, p. 31.

                     (2)
                  COM (2011) 904, 908, 909, 911, 912, 915, 916, 917 adottati fil-21/12/2011

                     (3)
                  ID-DEĊIŻJONI TAL-KUNSILL (UE) 2015/1023 tal-15.6.2015; ID-DEĊIŻJONI TAL-KUNSILL (UE) 2015/1024 tal-15 ta' Ġunju 2015; ID-DEĊIŻJONI TAL-KUNSILL (UE) 2015/2354 tal-10 ta' Diċembru 2015; ID-DEĊIŻJONI TAL-KUNSILL (UE) 2015/2355 tal-10 ta' Diċembru 2015; ID-DEĊIŻJONI TAL-KUNSILL (UE) 2015/2356 tal-10 ta' Diċembru 2015;  ID-DEĊIŻJONI TAL-KUNSILL (UE) 2015/2357 tal-10 ta' Diċembru 2015; ID-DEĊIŻJONI TAL-KUNSILL (UE) 2015/2358 tal-10 ta' Diċembru 2015. Id-deċiżjoni dwar il-Gabon ġiet temporanjament sospiża fl-istennija tal-ħatra mill-Gabon tal-Awtorità Ċentrali li għandha tiġi nominata skont l-Artikolu 6 tal-Konvenzjoni.

                     (4)
                  Id-Direttiva 2008/52/KE tal-Parlament Ewropew u tal-Kunsill tal-21 ta' Mejju 2008 dwar ċerti aspetti ta' medjazzjoni f'materji ċivili u kummerċjali (ĠU L 136 tal-24 ta' Mejju 2008, p. 3).

                     (5)

                     https://www.hcch.net/en/publications-and-studies/details4/?pid=5568&dtid=3

                     (6)
                  ĠU C , , p. .

                     (7)
                  Ir-Regolament tal-Kunsill (KE) Nru 2201/2003 tas-27 ta' Novembru 2003 dwar il-ġurisdizzjoni u r-rikonoxximent u l-infurzar ta' sentenzi fi kwistjonijiet matrimonjali u kwistjonijiet ta' responsabbiltà tal-ġenituri, u li jirrevoka r-Regolament (KE) Nru 1347/2000 (ĠU L 338, 23.12.2003, p. 1).